शिक्षक डाक लगाने में व्यस्त, 506 स्कूलों में पढ़ाई हो रही प्रभावित
बीआरसी बोले- वरिष्ठ अधिकारियों को इस समस्या के संबंध में कराया है अवगत
भास्कर संवाददाता | गोहद
गोहद ब्लॉक में संचािलत हो रहे सरकारी स्कूलों में भृत्य के पद खाली हैं। ऐसे में 506 स्कूलों के शिक्षकों को कभी डाक के संबंध में तो कभी कलेक्टर के आदेश पर सफाई अिभयान चलान पड़ रहा है। इससे शिक्षक अन्य कार्यों में व्यस्त होने के कारण स्कूलों में अध्ययनरत छात्र-छात्राओं की पढ़ाई-लिखाई प्रभावित हो रही है। खास बात यह है कि इस संबंध में िजला प्रशासन व शिक्षा विभाग के वरिष्ठ अिधकारियों को इसकी जानकारी होने के बाद भी इस ओर ध्यान नहीं दिया जा रहा है।
शासन के द्वारा शिक्षा का स्तर सुधारने के लिए कई दावे किए जा रहे हों, लेकिन सच्चाई यह है कि आज भी शासकीय विद्यालयों में विद्यार्थियों के लिए मूलभूत सुविधाएं उपलब्ध नहीं हैं। जनपद शिक्षा केंद्र के ऐसे अधिकांश शासकीय स्कूल है जहां पर भृत्य का कार्य जैसे सफाई करना, पानी भरना इत्यादि विद्यार्थियों को करना पड़ता है। क्षेत्र में 506 प्राथमिक एवं माध्यमिक स्कूलों में से सिर्फ 17 माध्यमिक विद्यालयों में भृत्य की व्यवस्था की गई है। बांकी स्कूलों में शासन के द्वारा एक भी भृत्य की पदस्थापना नहीं की गई है।
शासन शिक्षा को बढ़ावा देने के लिए करोड़ों रुपए व्यय कर रहा है, लेकिन स्कूलों में भृत्यों के नहीं होने से आ रही दिक्कतें और अव्यवस्थाओं को मद्देनजर रखने के बाद भी यहां की व्यवस्था को बहाल करने के लिए सार्थक कदम नहीं उठाए जा रहे हैं। ऐसा नहीं है कि जिले में बैठे वरिष्ठ अधिकारी शिक्षण संस्थाओं को दौरा नहीं करते। लगातार दौरा किए जाने के बाद भी हालातों को देखकर जवाबदार अधिकारी अनदेखा कर देते हैं। अधिकारियों के साथ समय-समय पर जनप्रतिनिधि भी स्कूलों का निरीक्षण व जानकारी दौरे के दौरान लेते हैं।
सरकारी माध्यमिक विद्यालय क्रमांक़-़1।
मध्याह्न भोजन के साथ संभाली सफाई की कमान
वैसे तो समूहों को स्कूलों में मध्यान्ह भोजन बनाने की जिम्मेदारी सौंपी गई है, लेकिन इसकी आड़ में स्कूल प्रबंधन समूहों से मजबूरी वश सफाई भी करा रहे हैं। क्योंकि स्कूल प्रबंधन पर परिजनों व अधिकारियों का यह दबाव रहता है कि स्कूल में बच्चों से सफाई न कराई जाए। ऐसी हालत में भृत्य न होने से सफाई कैसे की जाए।
स्कूलों में रुपए देकर करानी पड़ रही सफाई
स्कूलों के कक्षों की सफाई तो जैसे-तैसे स्कूली बच्चों व समूह के सदस्यों कर देते हैं। इसके साथ ही स्कूलों में बने टॉयलेट गंदे बने रहते हैं। शिक्षकों का कहना है कि टॉयलेट की साफ-सफाई रुपए देकर करानी पड़ रही है। इसके साथ ही क्षेत्र में 381 प्राथमिक स्कूल हैं अाैर 125 माध्यमिक स्कूल हैं। जिसमें से सिर्फ 17 माध्यमिक स्कूलों में ही भृत्य की व्यवस्था की गई है।
बच्चे भी करते हैं भृत्य के कार्य
शासकीय प्राथमिक और माध्यमिक शालाओं में भृत्य की पदस्थापना नहीं की गई है। इसके चलते स्कूल की साफ-सफाई का भार पदस्थ शिक्षक बच्चों को सौंप देते हैं। ऐसी स्थिति में पढ़ने आने वाले बच्चों को प्रतिदिन भृत्य का कार्य करने के साथ पढ़ाई भी करना पड़ती है।
समूहों को सौंपी है जिम्मेदारी
125 मिडिल स्कूलोंं में से 17 में भृत्य की व्यवस्था है। शेष स्कूलों में भृत्य नहीं होने के कारण व्यवस्था समूहों को सौंपी गई है। स्कूलों में भृत्य न होने की जानकारी वरिष्ठ शिक्षा अधिकारियों को दे दी गई है। देवेंद्र सिंह गुर्जर, बीआरसी गोहद
hin_Deva hin_Deva bho_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva